Nekkni neẓra belli war tameṭṭut kra n wayen yelhan ur d-yettnulfu ara 2. seg wayen i d-nnan wigi ɣef tmeṭṭut yettban-d belli timetti n leqbayel d timetti i iɛedmen isem akked wussan n tmeṭṭut, s yir leɛwayed akked ttexmam i dggaren di lbal-nsen. Ihi lammer ad nuɣal ɣer umezruy n yimaziɣen ad naf tidet urǧin neẓri ɣef tmeṭṭut tamaziɣt s umata, ad nwali dakken yeflali-d yisem-is iban-d umkan-is s lecɣal-is imeqqranen zeddigen, am lalla Faḍma N Sumer mgal adabu arumi akked kahina mgal aɛraben di tegrawliwin, d wayen xedment di lawan-nni n ṭraḍ mgal iɛdawen n tmurt. Dɣa snat-agi n tgellidin timaziɣin timeqqranin sɛant ccan d aɛlayan, mazal ar ass-a nhedder fell-asent, nettmektay-d isem-nsent akked lecɣal-nsent zeddigen di temnaḍt n Lewras asmi ḥurbent ɣef wakal n lejdud s tezmert d tameqqrant. Bexlaf snat-agi i dnebder mazal llant tiyaḍ i d-yeǧǧan isem-nsent deg umezruy s wayes i ttureṣṣant d lemtel n tmeṭṭut taqbaylit.